Italiano: # Oliviero Olivari (1882–1975)

Era nato in provincia di Mantova e si era trasferito nel 1908 a Genova, dove fu per più di quarant’anni impiegato comunale presso l’ufficio anagrafe. Fin da giovane scriveva per i giornali e più tardi scoprì la sua passione per il teatro; già dal 1920 con Feua de colisse, per la compagnia di Rosetta Mazzi, poi con Ægua ciæa a n’ammaccia del 1923, per Riccardo Pittaluga, e O vexin (1927) per Gilberto Govi, fino agli atti unici di mezz’ora l’uno, trasmessi dalla RAI nel dopoguerra, come O fæto de çioule (1956) e Pittaluga e Sciaccaluga (1966), il nome di Olivari è legato proprio a questa consuetudine del radunarsi tutta la famiglia attorno alla radio tutte le domeniche alle due dopo pranzo, per “sentire parlare genovese” almeno una volta ogni tanto, consuetudine che durò fino al 1970, quando la RAI soppresse la trasmissione, per varie ragioni; tra gli altri nomi di quegli anni, che ci tenevano incollati all’apparecchio radiofonico nei giorni festivi, bisogna ricordare anche V. E. Petrucci, C. P. Pessino, E. Balbi, L. Anselmi, G. Marzari, P. Guidoni. Per conferire alla sua scrittura una intonazione più vivace e schietta, Olivari lavorava in coppia con il suo amico Eugenio Monchiero, e bisogna dire che la qualità del genovese che usavano è notevole (a parte le solite incertezze di grafia). Le trame delle commedie dell’Olivari sono oltremodo semplici e spesso i personaggi scadono nella macchietta, ma non si può negare che un certo sapore della Genova di un tempo rimanga nell’aria e nella memoria, leggendole e ascoltandole nuovamente.

Due cacciatori contafrottole trascorrono la notte in un paese dell’entroterra, dove tutti hanno la passione della lirica; per scroccare loro una cena gli danno da intendere di essere due cantanti d’opera, ma in questo modo si trovano costretti a promettergli un concerto per la sera successiva, mentre destano addirittura le speranze, non solo artistiche, di una cantante mancata, la moglie del farmacista, non sanno come trarsi d’impaccio con eleganza. Il caso darà loro una mano.

Ligure: # Oliviero Olivari (1882–1975)

O l’ea nasciuo in provinsa de Mantua e o l’ea stramuou do 1908 à Zena, dond’o l’é stæto pe ciù de quarant’anni impiegou do Commun à l’Offiçio anagrafe. Fin da zoeno o scriveiva pe-i giornali e ciù tardi o l’à descoverto a seu pascion pe-o tiatro; za à partî da-o 1920 con Feua de colisse, pe-a compagnia da Rosetta Mazzi, dapeu con Ægua ciæa a n’ammaccia, do 1923, pe-o Riccardo Pittaluga, e O vexin (1927) pe-o Gilberto Govi, fin a-i atti unichi de mez’oa ognidun, stæti trasmissi da-a RAI into doppoguæra, comme O fæto de çioule (1956) e Pittaluga e Sciaccaluga (1966), o nomme do Olivari o l’é ligou pròpio à st’andio d’arrecampâse tutta a famiggia d’in gio à l’aradio tutte e domeneghe à d’oe dòppo disnâ, pe «sentî parlâ zeneise» a-o manco unna gramma vòtta, andio ch’o l’è duou scin a-o 1970, quande a RAI a l’à soppresso a trasmiscion, pe varie raxoin; tra i atri nommi de quelli anni, che ne tegnivan attaccæ à l’appægio radiofònico inti giorni de festa, beseugna mensunâ ascì V. E. Petrucci, C. P. Pessin, E. Balbi, L. Anselmi, G. Marzari, P. Guidoni. Pe dâ a-o seu scrito unn’intonaçion ciù viaxa e sccetta o Olivari o travaggiava in cobbia co-o seu amigo Eugenio Monchiero, e beseugna dî che a qualitæ do zeneise che deuviavan a l’é degna de nòtta (à parte e sòlite inçertesse de grafia). I intressi de comedie do Olivari en senci comme tutto e de belle vòtte i personaggi descazzan inta maccetta, ma no se peu denegâ che un çerto savô de Zena de unna vòtta o n’arreste inte l’äia e inta memöia à lezile e à sentîle torna.

Doî caccioei contamicce passan a neutte inte un paise de l’entrotæra, donde tutti gh’an a pascion da lirica; pe scroccâghe unna çeña dan da intende che son doî cantanti d’òpera, ma à sta mainea s’attreuvan constreiti à promettighe un conçerto pe-a seia apreuvo, tanto che a-a dreitua addescian e speranse, no solo artistiche, de unna cantante mancâ, a moggê do speçiâ da dròghe, no san comme fâ à sciortîne con elegansa. O saià o caxo ch’o ghe daià unna man.